Diari Oficial de la Generalitat Valenciana


Sumari del DOGV 8149, del 16-10-2017 (2017/8548)

RESOLUCIÓ de 19 de setembre de 2017, de la Secretaria Autonòmica de Comunicació, per la qual es deixa sense efecte l'autorització d'arrendament d'una llicència per a la prestació del servei de comunicació audiovisual de televisió digital terrestre, d'àmbit local, en la demarcació de Dènia, titularitat de l'entitat Canal 37 Televisión Marina Alta, a l'entitat Invercom Televisión, SL.
-------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   8149

Data del DOGV
:   16-10-2017

Secció del DOGV
:   III. ACTES ADMINISTRATIUS - A) AUTORITZACIONS I CONCESSIONS

Número del document
:   2017/8548


Data del document
:   19-09-2017

Organisme emissor
:   Presidència de la Generalitat

Tipus de document
:   Resolució

RESOLUCIÓ de 19 de setembre de 2017, de la Secretaria Autonòmica de Comunicació, per la qual es deixa sense efecte l'autorització d'arrendament d'una llicència per a la prestació del servei de comunicació audiovisual de televisió digital terrestre, d'àmbit local, en la demarcació de Dènia, titularitat de l'entitat Canal 37 Televisión Marina Alta, a l'entitat Invercom Televisión, SL. [2017/8548]  
  
Antecedents de fet  
Primer. La mercantil Canal 37 Televisión Marina Alta, SL, és titular d'una llicència per a la prestació del servei de comunicació audiovisual de televisió digital terrestre, d'àmbit local, en la demarcació de Dénia, en virtut de l'Acord de 29 de juliol de 2011, del Consell, que va transformar en llicència de comunicació audiovisual la concessió originària, de conformitat amb el que estableix la disposició transitòria segona de la Llei 7/2010, de 31 de març, general de la comunicació audiovisual.  
  
Segon. Mitjançant un Acord de 13 de febrer de 2015, del Consell, es va autoritzar l'arrendament de la llicència per a la prestació del servei de comunicació audiovisual de televisió digital terrestre, d'àmbit local, en la demarcació de Dénia, de Canal 37 Televisión Marina Alta, SL, a favor d'Invercom Televisión, SL.  
Tercer. En data 31 maig de 2017, té entrada en el registre de Presidència de la Generalitat escrit, per mitjà de burofax, expedit per Canal 37 Televisión Marina Alta, SL, en el que s'informa que ja no hi ha relació mercantil amb l'entitat Invercom Televisión, SL, i que dita mercantil, en el moment actual no està donant compliment a les obligacions del prestador del servei de comunicació audiovisual. S'acompanya escrit dirigit a l'entitat arrendatària en què se li comunica la rescissió del contracte per incompliment d'aquest.  
  
Fonaments de dret  
Primer. L'article 29 de la Llei 7/2010, de 31 de març, general de la comunicació audiovisual, estableix que la celebració de negocis jurídics l'objecte de la qual siga una llicència de comunicació audiovisual requerirà autorització prèvia de l'autoritat audiovisual competent.  
Aquesta autorització només podrà ser denegada quan el sol·licitant no acredite el compliment de totes les condicions legalment establides per a la seua obtenció o no se subrogue en les obligacions de l'anterior titular. La transmissió i arrendament estaran subjectes, a més, al compliment de l'oferta per mitjà de la qual es va obtindre l'adjudicació de la llicència.  
Segon. L'article 23 del Decret 4/2017, de 20 de gener, del Consell, pel qual es regulen els serveis i el Registre de Prestadors de Comunicació Audiovisual de la Comunitat Valenciana, estableix que les llicències per a la prestació de serveis de comunicació audiovisual podran ser objecte de negocis jurídics, que s'ajustaran al que preveu la Llei 7/2010, de 31 de març, i requeriran autorització de l'òrgan competent en matèria de comunicació audiovisual de la Generalitat.  
  
Atés que ja no està en vigor el negoci jurídic d'arrendament de la llicència per a la prestació del servei de comunicació audiovisual de televisió digital terrestre, d'àmbit local, en la demarcació de Dénia, de Canal 37 Televisión Marina Alta, SL, a favor d'Invercom Televisión, SL, procedeix deixar sense efecte l'autorització d'aquest.  
Tercer. La disposició transitòria quinta del Decret 4/2017, de 20 de gener, del Consell, pel qual es regulen els serveis i el Registre de Prestadors de Comunicació Audiovisual de la Comunitat Valenciana, disposa que:  
«En tant no s'aprove la Llei del Consell de l'Audiovisual de la Comunitat Valenciana prevista en l'article 56 de l'Estatut d'Autonomia de la Comunitat Valenciana i en l'article 5 de la Llei 1/2006, de 19 d'abril, de la Generalitat, del Sector Audiovisual, l'òrgan competent en matèria audiovisual de la Generalitat serà la Secretaria Autonòmica de Comunicació.»  
Vistos els anteriors antecedents de fet i fonaments de dret, resolc:  
  
Primer  
Deixar sense efectes a partir del 31 de maig de 2017, l'autorització d'arrendament de la llicència per a la prestació del servei de comunicació audiovisual de televisió digital terrestre, d'àmbit local, en la demarcació de Dénia, de Canal 37 Televisión Marina Alta, SL, a favor d'Invercom Televisión, SL.  
  
Segon  
En virtut del que disposa l'article 45 de la Llei 39/2015, d'1 d'octubre, del procediment administratiu comú de les administracions públiques, la present resolució es publicarà en el Diari Oficial de la Generalitat Valenciana.  
  
Contra la present resolució, que posa fi a la via administrativa es podrà interposar potestativament recurs de reposició davant del Consell, en el termini d'un mes comptat des de l'endemà de la notificació, de conformitat amb el que preveuen els articles 123 i 124 de la Llei 39/2015 d'1 d'octubre, del procediment administratiu comú de les administracions públiques, o bé recurs contenciós administratiu davant de la Sala Contenciosa Administrativa del Tribunal Superior de Justícia de la Comunitat Valenciana, en el termini de dos mesos comptats des de l'endemà a la seua notificació, de conformitat amb el que estableixen els articles 10 i 46 de la Llei 29/1998, de 13 de juliol, reguladora de la jurisdicció contenciosa administrativa. Tot això sense perjuí que s'utilitze qualsevol altra via que es considere oportuna.  
  
València, 19 de setembre de 2017.- El secretari autonòmic de Comunicació: José María Vidal Beltrán.